SKRIFTLIG FORESPOERGSEL E-2564/98

af Irene Soltwedel-Schaefer (V) til Kommissionen

(1. september 1998)

Om: Forbraendingsanlaeg for specialaffald i Biebesheim (Hessen, Tyskland)

Hvordan er situationen i de enkelte EU-lande vedroerende farligt affald (specialaffald), for saa vidt angaar:

1. aarlige maengder i aarene 1993-1997

2. eksisterende eller projekteret behandlings- hhv. forbraendingskapacitet og deponeringsplads

3. disponibel kapacitet i tons pr. aar

4. eksport til andre lande i tons pr. aar

5. import fra andre lande i tons pr. aar

6. strategier (eksisterende hhv. planlagte) til undgaaelse hhv. genanvendelse?

7. I hvilket omfang har Kommissionen udarbejdet direktiver og forordninger eller planlagt projekter til at undgaa problemaffald i Europa?

8. I hvilket omfang har Kommissionen udarbejdet direktiver og forordninger eller planlagt projekter for behandling af problemaffald i Europa?

Svar afgivet paa Kommissionens vegne af Ritt Bjerregaard

(3. november 1998)

Der findes statistikker om produktion af farligt affald og andet affald, om opfyldninger og forbraendingsanlaeg i medlemsstaterne samt om import og eksport af farligt affald i publikationen om Europas miljoe, "Europe's environment: the second assessment", som er udgivet af det Europaeiske Miljoeagentur (1998). Der foreligger ikke data om disponibel kapacitet til bortskaffelse. Bilagene til den foerste rapport(1) om gennemfoerelse af Raadets forordning (EOEF) 259/93 om overvaagning af og kontrol med overfoersel af affald inden for, til og fra Det Europaeiske Faellesskab(2) indeholder yderligere oplysninger om import og eksport af affald. Disse data blev paa grund af deres omfang ikke udgivet sammen med rapporten, men Kommissionen skal gerne stille dem til raadighed paa anmodning herom.

I direktiv 91/156/EOEF af 18. marts 1991 til aendring af direktiv 75/442/EOEF om affald(3) hedder det, at medlemsstaterne skal traeffe foranstaltninger til at fremme forhindring eller nedbringelse af affaldsproduktion og af affaldets skadevirkninger (isaer ved at udvikle rene teknologier og produkter) og genvinding af affald (isaer ved genbrug og genanvendelse). Denne bestemmelse gaelder alt affald, og myndighederne i medlemsstaterne har ansvaret for at omsaette den i praksis ved at vedtage planer for affaldshaandtering. I denne forbindelse skal Kommissionen ogsaa henvise til rapporten om gennemfoerelse af de fire affaldsdirektiver, der blev udgivet i 1997(4).

Foranstaltninger, der har en indvirkning paa forhindring og genanvendelse af saerlige kategorier af farligt affald er indeholdt i direktiv 91/157/EOEF, som aendret ved direktiv 93/86/EOEF af 4. oktober 1993 om batterier og akkumulatorer, der indeholder farlige stoffer(5). Direktiverne 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT)(6) og 75/439/EOEF af 16. juni 1975 om bortskaffelse af olieaffald(7) beroerer ogsaa haandteringen af farligt affald.

Kommissionen har i sin revision af Faellesskabets strategi for affaldshaandtering erkendt, at Faellesskabets resultater med hensyn til forebyggelse af affaldsproduktion ikke er tilfredsstillende. For at styrke princippet om forebyggelse af affald, navnlig for saa vidt angaar farligt affald, har Kommissionen vedtaget et forslag til direktiv om udrangerede koeretoejer(8) den 9. juli 1997 med saerlige foranstaltninger, der sigter mod at forebygge produktion af affald og skadevirkningerne heraf samt mod at genvinde dette affald. Endelig blev der den 23. juli 1998 vedtaget en meddelelse om genvindingsindustriens konkurrenceevne(9). Den sigter mod at fremme genvinding og styrke genvindingsindustriens konkurrenceevne. Kommissionen foreslaar en bred vifte af vaesentlige aktioner, der skal droeftes i et genvindingsforum.

(1) KOM(98) 475 endelig udg.

(2) EFT L 30 af 6.2.1993.

(3) EFT L 78 af 26.3.1991.

(4) KOM(97) 23 endelig udg.

(5) EFT L 264 af 23.10.1993.

(6) EFT L 243 af 24.9.1996.

(7) EFT L 194 af 25.7.1975.

(8) KOM(97) 358 endelig udg.

(9) KOM(98) 463 endelig udg.